4 การประกอบธุรกิจของแต่ละกลุ่มธุรกิจ

4.1 ธุรกิจการพัฒนาอสังหาริมทรัพย์

 

  ในปี 2552 บริษัทฯ
  มีโครงการอสังหาริมทรัพย์ประเภทคอนโดมิเนียมที่อยู่ระหว่างการพัฒนาและขายภายใต้ บริษัท
  แกรนด์ ยู ลิฟวิ่ง จำกัด รวมจำนวน 3 โครงการ ได้แก่ โครงการพาร์ค วิว วิภาวดี 4
  (ปิดการขายและโอนห้องชุดทั้งหมดให้แก่ลูกค้าในไตรมาส 1 ปี 2552) โครงการยู สบาย
  (พระราม 4 – กล้วยน้ำไท) และ โครงการยู ดีไลท์ แอท บางซื่อ สเตชั่น
  โดยมีมูลค่าโครงการรวมทั้งสิ้นประมาณ 1,500 ล้านบาท นอกจากนี้ ในไตรมาส 4 บริษัทฯ
  ยังได้ลงทุนซื้อที่ดินเพื่อนำมาพัฒนาโครงการคอนโดมิเนียมเพิ่มอีก 2 โครงการ ได้แก่ โครงการยู
  ดีไลท์ แอท ห้วยขวาง สเตชั่น และ โครงการยู ดีไลท์ แอท จตุจักร สเตชั่น
  โดยมีมูลค่าของโครงการรวมประมาณ 3,000 ล้านบาท ซึ่งได้เริ่มขายในช่วงปลายไตรมาส 4 ปี
  2552 และจะพัฒนาโครงการให้แล้วเสร็จพร้อมที่จะโอนให้แก่ลูกค้าและรับรู้รายได้ภายในปี 2554

  ในส่วนของโครงการปาร์ค เวนเชอร์ ซึ่งเป็นอาคารสำนักงานและโรงแรมมีความสูงรวม 33 ชั้น
  ตั้งอยู่บริเวณหัวมุมสี่แยกถนนเพลินจิต-วิทยุ ภายใต้การพัฒนาและดำเนินการของ บริษัท
  เลิศรัฐการ จำกัด นั้น ได้เริ่มมีการพัฒนาโครงการไปแล้วในส่วนของเสาเข็ม ฐานราก
  และบางส่วนของโครงสร้างอาคาร โดยคาดว่าจะก่อสร้างแล้วเสร็จได้ภายในปี 2554
  ตามแผนงานที่วางไว้ นอกจากนี้ ในปี 2552 บริษัทฯ
  ยังได้รับการสนับสนุนวงเงินสินเชื่อเพื่อใช้ในการพัฒนาโครงการนี้มีมูลค่ารวม 1,850 ล้านบาท
  จากธนาคารกสิกรไทย จำกัด (มหาชน)

  สำหรับโครงการพัฒนาอสังหาริมทรัพย์แนวราบประเภทบ้านเดี่ยวและทาวน์เฮ้าส์ ซึ่งบริษัทฯ
  ได้ร่วมลงทุนกับ บริษัท ปริญสิริ จำกัด (มหาชน) ภายใต้ชื่อ บริษัท ปริญเวนเจอร์ จำกัด นั้น
  ได้ดำเนินการก่อสร้างแล้วเสร็จ และปิดการขายเฉพาะในส่วนที่มีการพัฒนาแล้วทั้งหมดในปี 2552
  คิดเป็นมูลค่าโครงการรวมตั้งแต่เริ่มพัฒนาโครงการประมาณ 2,200 ล้านบาท โดยปัจจุบัน
  บริษัทฯ ยังคงมีทรัพย์สินเป็นที่ดินเปล่าที่รอการพัฒนาอีก 2 แปลง รวมประมาณ 15 ไร่
  ในโครงการยูโรเปี้ยน ทาวน์ (อ่อนนุช-ลาดกระบัง) และ โครงการนอร์ธเทิร์น ทาวน์ (รังสิต)

รายละเอียดของโครงการพัฒนาอสังหาริมทรัพย์ที่บริษัทฯ ลงทุนและดำเนินการอยู่ในระหว่างปี 2552
มีดังนี้

+---------------+------------+--------------------------+-------------+
| ปี             | ชื่อโครงการ  | รายละเอียดโครงการ         | สถาน        |
|               |            |                          | ะของโครงการ |
|               |            |                          |             |
|               |            |                          | ณ 31 ธันวาคม |
|               |            |                          | 2552        |
+===============+============+==========================+=============+
| 2552 –2553    | โครงการ ยู  | คอนโดมิเนียม 1 อาคาร สูง 8  | อยู่ร         |
|               | สบาย       | ชั้น มีจำนวนรวม 139 ยูนิต     | ะหว่างการขาย |
| (ดำเน         |            | มูลค่าโครงการประมาณ 450    | ยอดขาย 113  |
| ินการภายใต้บริษัท | (พระราม 4  | ล้านบาท                   | ยูนิต (376.07 |
| แกรนด์ ยู ลิฟวิ่ง  | –          |                          | ล้านบาท)     |
| จำกัด ซึ่งถือหุ้น   | กล้วยน้ำไท)  |                          |             |
| ร้อยละ 99.98   |            |                          | ยอดโอน 106  |
| โดยบริษัท แกรนด์ |            |                          | ยูนิต (350.08 |
| ยูนิตี้           |            |                          | ล้านบาท)     |
| ดิเวลล็อปเมนท์   |            |                          |             |
| จำกัด)         |            |                          |             |
+---------------+------------+--------------------------+-------------+
|               | โครงการยู   | คอนโดมิเนียม 1 อาคาร สูง 25 | อยู่ร         |
|               | ดีไลท์ แอท   | ชั้น มีจำนวน                | ะหว่างการขาย |
|               | บางซื่อ      | ยูนิตรวม 622 ยูนิต           | ยอดขาย 547  |
|               | สเตชั่น      | มูลค่าโครงการประมาณ 1,000  | ยูนิต (988.35 |
|               |            | ล้านบาท                   | ล้านบาท)     |
|               |            |                          |             |
|               |            |                          | ยอดโอน 41   |
|               |            |                          | ยูนิต (80.28  |
|               |            |                          | ล้านบาท)     |
+---------------+------------+--------------------------+-------------+
|               | โครงการยู   | คอนโดมิเนียม 4 อาคาร       | อ           |
|               | ดีไลท์ แอท   | สูงประมาณ 20 ชั้น           | ยู่ระหว่างพัฒนา |
|               | ห้วยขวาง    | มีจำนวนยูนิตรวม 597 ยูนิต     |             |
|               | สเตชั่น      | มูลค่าโครงการประมาณ 1,200  | และขาย      |
|               |            | ล้านบาท                   | ยอดขาย 315  |
|               |            |                          | ยูนิต         |
|               |            |                          |             |
|               |            |                          | (577.93     |
|               |            |                          | ล้านบาท)     |
+---------------+------------+--------------------------+-------------+
|               | โครงการยู   | คอนโดมิเนียม 2 อาคาร สูง 29 | อยู่ระหว่า     |
|               | ดีไลท์ แอท   | ชั้น มีจำนวนยูนิตรวม 920 ยูนิต  | งพัฒนาและขาย |
|               | จตุจักร      | มูลค่าโครงการประมาณ 1,800  |             |
|               | สเตชั่น      | ล้านบาท                   |             |
+---------------+------------+--------------------------+-------------+
| 2550- 2554    | โครงการ    | พัฒนาโครงการอสังหา         | อยู่ระหว      |
|               | พัฒนาที่ดินเช่า | ริมทรัพย์ประเภทให้เช่าพื้นที่เพื่อด | ่างการก่อสร้าง |
|               | บนถนนวิทยุ   | ำเนินธุรกิจสำนักงานและโรงแรม |             |
|               |            | มีระยะเวลาพัฒนาโครงการ 4 ปี |             |
+---------------+------------+--------------------------+-------------+

ภาวะการณ์แข่งขันและการตลาด

  ถึงแม้ว่าตัวเลขทางเศรษฐกิจในปี 2552 จะมีแนวโน้มที่ดีขึ้นกว่าในปี 2551
  แต่ธุรกิจส่วนใหญ่ก็ยังต้องประสบกับภาวะความความผันผวนทั้งในด้านการเมืองและราคาน้ำมันอย่างต่อเนื่อง
  ดังนั้น บริษัทฯ จึงยังคงเน้นนโยบายในการดำเนินธุรกิจ
  และการขยายการลงทุนอย่างรอบคอบและระมัดระวัง เช่น
  ในส่วนของการลงทุนเพื่อพัฒนาโครงการอสังหาริมทรัพย์ บริษัทฯ จะเลือกทำเลที่ตั้งที่อยู่ในชุมชน
  มีความสะดวกในการเดินทาง แต่สามารถนำมาพัฒนาเป็นห้องชุดเพื่ออยู่อาศัยที่มีคุณภาพ
  ในระดับราคาปานกลาง
  โดยทำการตลาดกับลูกค้ากลุ่มเป้าหมายที่เป็นคนรุ่นใหม่อยู่ในช่วงต้นของวัยทำงานให้สามารถซื้อเป็นที่อยู่อาศัยหรือลงทุนได้
  นอกจากนี้ บริษัทฯ
  ยังคงให้ความสำคัญกับการควบคุมต้นทุนและระยะเวลาในการพัฒนาโครงการเพื่อให้สามารถแข่งขันกับคู่แข่งขันที่อยู่ในตลาดระดับเดียวกันได้

  แหล่งที่มาของเงินลงทุน

  ในปี 2552 บริษัทฯ
  ยังคงถือครองเงินสดที่ได้รับล่วงหน้าจากการให้พื้นที่เช่าในส่วนของโรงแรมของโครงการปาร์ค
  เวนเชอร์ ซึ่งจะทยอยใช้เพื่อเป็นค่าก่อสร้าง ส่วนสำหรับโครงการคอนโดมิเนียม
  สัดส่วนเงินลงทุนร้อยละ 50 มาจากผู้ถือหุ้น และร้อยละ 50
  ที่เหลือมาจากสินเชื่อจากสถาบันการเงิน

  ผลกระทบต่อสิ่งแวดล้อม

  บริษัทฯ มีนโยบายการดำเนินธุรกิจที่ตระหนักถึงความสำคัญของสิ่งแวดล้อม
  โดยแผนงบประมาณของธุรกิจของการลงทุนในอสังหาริมทรัพย์ ได้ครอบคลุมถึง
  การประหยัดพลังงาน และการลดผลกระทบที่จะทำลายสิ่งแวดล้อม อาทิ โครงการ ปาร์ค
  เวนเชอร์ เป็นโครงการพัฒนาอาคารสำนักงานและโรงแรม
  ขนาดใหญ่ที่บริษัทฯ
  เลือกใช้วัสดุและเทคโนโลยีที่จะช่วยในการรักษาสิ่งแวดล้อมและประหยัดพลังงาน อาทิ
  กระจกหนา 3 ชั้น ซึ่งมีคุณสมบัติป้องกันการถ่ายเทความร้อน
  ระบบปรับอากาศอัจฉริยะสามารถปรับลดการใช้พลังงานในช่วงที่อุณหภูมิภายในเย็น
  ระบบลิฟท์โดยสารอัจฉริยะ เป็นต้น

  นอกจากนี้โครงการ ยูดีไลท์ คอนโดมิเนียม
  ได้มีการออกแบบโครงการให้มีพื้นที่สีเขียวมากกว่าที่กฎหมายกำหนด
  เพื่อคืนพื้นที่สีเขียวให้แก่ผู้อยู่อาศัยในโครงการมากที่สุด

ธุรกิจผลิตและจำหน่ายผงสังกะสีอ๊อกไซด์

ลักษณะของผลิตภัณฑ์ 

  บริษัทฯ ดำเนินธุรกิจเป็นผู้ผลิตและจำหน่ายผงสังกะสีอ๊อกไซด์ ภายใต้เครื่องหมายการค้ารูป
  “เตาเผา” ซึ่งใช้เป็นวัตถุดิบในอุตสาหกรรมต่างๆ
  โดยแบ่งตามระดับความบริสุทธิ์และลักษณะการใช้งานของลูกค้าได้ 3 เกรด ดังนี้

+---------+--------+---------------------------+----------------------+
| ผงสังกะสี | ควา    | กลุ่มอุตสาหกรรม              | คุณ                   |
| อ๊อกไซด์  | มบริสุทธิ์ |                           | สมบัติของผงสังกะสีอ๊อกไซด์ |
|         |        |                           |                      |
| (ZnO)   |        |                           |                      |
+---------+--------+---------------------------+----------------------+
| ไวท์ซีล   | -      | อุต                        | เพิ่มแรงต้านทาน แรงดึง   |
|         | 99.50% | สาหกรรมการยางรถยนต์คุณภาพสูง | และการยึดเกาะ         |
| (White  |        |                           | ป้องกันเชื้อรา           |
| Seal)   |        | อุตส                       | รักษาโรคที่เกิดจากเชื้อรา  |
|         |        | าหกรรมสีทาทั้งภายในและภายนอก |                      |
|         |        |                           |                      |
|         |        | อุตสาหกรรมอาหารสัตว์         |                      |
+---------+--------+---------------------------+----------------------+
|         |        | อุตสาหกรรมสีส               | ป้องกันสนิม             |
|         |        | ำหรับเรือและเสาเหล็กโครงเหล็ก |                      |
+---------+--------+---------------------------+----------------------+
| เรดซีล   | -      | อุตสาหกรรมยางรถยนต์         | เพิ่มแรงต้านทาน แรงดึง   |
|         | 99.00% |                           | และการยึดเกาะ         |
| (Red    |        |                           |                      |
| Seal)   |        |                           |                      |
+---------+--------+---------------------------+----------------------+
| เรดซีล – | -      | อุตสาหกรรมยางรถยนต์,        | เพิ่มแรงต้านทาน แรงดึง   |
| อาร์(Red | 99.00% | รองเท้ายาง                 | และการยึดเก           |
| Seal-R) |        |                           | าะป้องกันน้ำยางเสื่อมสภาพ |
|         |        | อุตสาหกรรมน้ำยางข้น,เซรามิค   |                      |
+---------+--------+---------------------------+----------------------+

 

  ผงสังกะสีอ๊อกไซด์ใช้เป็นส่วนประกอบในหลายอุตสาหกรรมได้แก่ การผลิตยางรถยนต์,
  อาหารสัตว์, เซรามิค เครื่องสำอางค์ และยารักษาโรค
  โดยอุตสาหกรรมที่มียอดการสั่งซื้อมากที่สุด คือ
  อุตสาหกรรมการผลิตยางรถยนต์คิดเป็นประมาณร้อยละ 60
  ของยอดการสั่งซื้อผงสังกะสีอ๊อกไซด์ทั้งหมด ทั้งนี้บริษัทฯ
  มีสัดส่วนรายได้ของธุรกิจผลิตผงสังกะสีอ๊อกไซด์ คิดเป็นร้อยละ 60 ของรายได้รวมของบริษัทฯ
  และบริษัทย่อยสำหรับปี 2552

  ภาวะการณ์แข่งขันและการตลาด

    จากสภาวะเศรษฐกิจโลกที่มีการชะลอตัวจากปี 2551
    ส่งผลกระทบต่อการตลาดของธุรกิจการผลิตผงสังกะสี อ๊อกไซด์ทั้งในประเทศและต่างประเทศ
    เนื่องจากลูกค้าในภาคอุตสาหกรรมต่างๆ
    โดยเฉพาะอุตสาหกรรมการผลิตยางรถยนต์มีการปรับเปลี่ยนแผนการผลิตเพื่อให้สอดคล้องกับสภาวะเศรษฐกิจโลก
    ตั้งแต่ช่วงปลายปี 2551 ทำให้ในปี 2552 ช่วงไตรมาสที่ 1 และ 2 อุตสาหกรรมต่างๆ
    มีการปรับลดปริมาณการผลิตส่งผลให้ความต้องการใช้ผงสังกะสีอ๊อกไซด์ลดลง
    ทำให้คู่แข่งในตลาดต้องปรับเปลี่ยนกลยุทธ์โดยใช้กลยุทธ์ด้านราคาเป็นแรงจูงใจให้กับลูกค้าเพิ่มมากขึ้น

    และแม้ว่าช่วงไตรมาสที่ 3 และ 4 ของปี 2552 เศรษฐกิจในส่วนของภาคอุตสาหกรรมต่างๆ
    เริ่มมีการปรับตัวในทิศทางที่ดีขึ้นทำให้ปริมาณความต้องการใช้สังกะสีอ๊อกไซด์กลับมาเพิ่มขึ้น
    ประกอบกับในปี 2552
    นี้ผงสังกะสีอ๊อกไซด์ที่นำเข้าจากต่างประเทศมีปริมาณลดน้อยลงเมื่อเปรียบเทียบกับปีที่ผ่านมา
    เนื่องจากกลุ่มลูกค้าหันมาสนใจสั่งซื้อสินค้าจากผู้ผลิตในประเทศมากขึ้น
    เพราะมีคุณภาพที่ดีและราคาไม่แตกต่างกัน ส่งผลให้ตลาดการแข่งขันจากสินค้านำเข้าลดน้อยลง
    แต่อย่างไรก็ตามตลาดคู่แข่งภายในประเทศยังคงมีการแข่งขันกันสูง
    โดยเฉพาะการแข่งขันด้านราคา

    ดังนั้น กลยุทธ์ที่บริษัทฯ ใช้ในการแข่งขันคือการบริหารและควบคุมต้นทุนการผลิต
    โดยการใช้วัตถุดิบให้มีประสิทธิภาพ
    รวมทั้งการรักษามาตรฐานของคุณภาพสินค้าและการบริการให้ได้มาตรฐานที่สูงกว่าคู่แข่งในตลาด
    และปัจจุบันบริษัทฯ มีส่วนแบ่งการตลาดไม่น้อยกว่าร้อยละ 60 ของมูลค่าตลาดโดยรวม

การผลิต

  บริษัทฯมีโรงงานผลิตสังกะสีอ๊อกไซด์ จำนวน 2 โรงงาน ตั้งอยู่เลขที่ 2-3 ซอยพหลโยธิน 90
  ถนนพหลโยธิน ตำบลประชาธิปัตย์ อำเภอธัญบุรี จังหวัดปทุมธานี เปิดทำการผลิตตลอด 24
  ชั่วโมง มีอัตราการใช้กำลังการผลิตจากโรงงานทั้ง 2 โรงงาน คิดเป็นร้อยละ 86 โดยในปี
  2552 ทางบริษัทฯ มีกำลังการผลิตจริงเท่ากับ 12,301
  ตันต่อปีเมื่อเปรียบเทียบกับกำลังการผลิตรวม 14,400 ตันต่อปี

  ----------------------------------- ----------- ----------- ------------
  การผลิต                              ปี 2552      ปี 2551      ปี 2550

  กำลังการผลิตเต็มที่ (เมตริกตัน)            14,400      13,000      10,800

  ปริมาณการผลิตจริง (เมตริกตัน)            12,301      12,460      9,679

  การใช้กำลังการผลิต                     85.42%      95.85%      89.62%
  ----------------------------------- ----------- ----------- ------------

 

  วัตถุดิบที่ใช้ในกระบวนการผลิตของบริษัทฯ เป็นระบบ French Process คือ
  สังกะสีแท่งที่มีความบริสุทธิ์สูง ร้อยละ 99.995 (Special High Grade Zinc Ingot)
  เพื่อให้ได้ผลิตภัณฑ์ที่มีคุณภาพ และเป็นไปตามมาตรฐานสากล ISO 9001 version 2000
  โดยการรับรองจาก TUV NORD และนอกจากนี้บริษัทฯ ได้ให้ความสำคัญในการลดต้นทุนการผลิต
  การใช้พลังงานที่เหมาะสม การดูแลสิ่งแวดล้อม รวมทั้งมาตรการลดสภาวะโลกร้อน
  และสำหรับแหล่งวัตถุดิบบริษัทฯ
  ได้ซื้อวัตถุดิบทั้งจากแหล่งวัตถุดิบภายในประเทศและต่างประเทศดังนี้

  - แหล่งวัตถุดิบในประเทศ บริษัท ผาแดงอินดัสทรี จำกัด (มหาชน) ประมาณร้อยละ 74.37
  ของปริมาณการซื้อวัตถุดิบทั้งหมด

  - แหล่งวัตถุดิบต่างประเทศ ผู้ผลิตหลายรายจากประเทศญี่ปุ่น ประมาณร้อยละ 25.63
  ของปริมาณการซื้อวัตถุดิบทั้งหมด โดยสังกะสีแท่งจากต่างประเทศเมื่อนำมาผลิตเพื่อการส่งออก
  บริษัทฯ จะได้รับสิทธิยกเว้นภาษีนำเข้าวัตถุดิบจากกรมศุลกากร (19 ทวิ)
  สำหรับอัตราภาษีการนำเข้าในปี 2552 คงที่ร้อยละ 1

 มูลค่าการสั่งซื้อวัตถุดิบภายในประเทศและต่างประเทศ

  ------------------------------------ ---------- -------- -------- -------- -------- --------
  แหล่งวัตถุดิบ                            ปี 2552 ⁽ ³          ปี 2551 ⁽          ปี 2550 ⁽ 
                                       ⁾                   ² ⁾               ¹ ⁾      

                                       ล้านบาท     %        ล้านบาท   %        ล้านบาท   %

  ภายในประเทศ                          6,862.11   74.37    518      68.34    676      84.49

  ต่างประเทศ                            2,364.44   25.63    240      31.66    116      15.51

  มูลค่าการสั่งซื้อวัตถุดิบในประเทศ/ต่างประเทศ   9,226.55   100.00   758      100.00   748      100.00
  ------------------------------------ ---------- -------- -------- -------- -------- --------

หมายเหตุ :

⁽¹⁾ ราคาเฉลี่ยสังกะสีแท่งในตลาด LME คือ 3,242.39 USD / ตัน

⁽²⁾ ราคาเฉลี่ยสังกะสีแท่งในตลาด LME คือ 2,267.93USD / ตัน

⁽³⁾ ราคาเฉลี่ยสังกะสีแท่งในตลาด LME คือ 1,652.45 USD / ตัน

ผลกระทบต่อสิ่งแวดล้อม

  บริษัทฯ จัดให้มีการตรวจสอบคุณภาพอากาศจากปล่องระบายอากาศ
  และคุณภาพของอากาศบริเวณที่พนักงานปฏิบัติงานอย่างสม่ำเสมอ โดยบริษัทฯ
  ได้ว่าจ้างบริษัทที่ขึ้นทะเบียนกับกรมโรงงานอุตสาหกรรมเพื่อเก็บตัวอย่างและตรวจสอบ
  ซึ่งผลการตรวจวัดอยู่ในเกณฑ์มาตรฐานที่กรมโรงงาน กระทรวงอุตสาหกรรมได้กำหนดไว้
  นอกจากนี้ระบบไฟฟ้าสำรองเพื่อป้องกันระบบไฟฟ้าขัดข้อง
  สามารถควบคุมกระบวนการผลิตและลดการสูญเสียผลิตภัณฑ์ในบรรยากาศได้อย่างมีประสิทธิภาพ
  รวมทั้งมีมาตรการซ่อมบำรุงเครื่องจักร และ/หรืออุปกรณ์ต่างๆ ให้อยู่ในสภาพพร้อมใช้งาน
  ควบคุม และบำบัดน้ำที่เกิดจากห้องตรวจสอบทางเคมีและทดสอบให้มีมาตรฐานตามกฎหมาย

 

3.  ธุรกิจจำหน่ายเครื่องบันทึกเวลา และอุปกรณ์ระบบควบคุมที่จอดรถ

ดำเนินการโดยบริษัท ฟอร์เวิร์ด ซิสเต็ม จำกัด

ลักษณะของผลิตภัณฑ์

  1. เป็นตัวแทนจำหน่ายอุปกรณ์ระบบควบคุมที่จอดรถอัตโนมัติ (Car Parking System)
  ภายใต้ชื่อระบบ
  “ONE SMART TOUCH” คือระบบควบคุมการเข้าออกโครงการ อาคาร ลิฟท์ ดัวยบัตรใบเดียว
  ซึ่งระบบนี้สามารถตอบสนองความต้องการของกลุ่มลูกค้า อาคารสำนักงาน โรงแรม อพาร์ทเมนต์
  คอนโดมิเนียม และอาคารที่พักอาศัยที่ต้องการความทันสมัย การรักษาความปลอดภัย
  และเพิ่มประสิทธิภาพในการบริหารจัดการพื้นที่ สามารถควบคุมการเข้าออกอาคารสถานที่
  ลิฟท์โดยสาร และลานจอดรถ โดยใช้บัตรสมาร์ทการ์ดเพียงใบเดียว

  2. เป็นตัวแทนจำหน่ายผลิตภัณฑ์เครื่องบันทึกเวลา (Time Recording System) และ CCTV

  ช่องทางการจัดจำหน่าย

  1. ธุรกิจจำหน่ายและติดตั้งอุปกรณ์ระบบควบคุมที่จอดรถ
  ใช้ช่องทางการจัดจำหน่ายตรงไปยังกลุ่มลูกค้าเป้าหมาย อาทิเช่น อาคารสำนักงาน
  โครงการบ้านจัดสรร คอนโดมิเนียม ศูนย์การค้า โรงแรม เป็นต้น

  2. ธุรกิจจำหน่ายเครื่องบันทึกเวลา
  ใช้ช่องทางการจัดจำหน่ายผ่านตัวแทนจำหน่ายทั่วประเทศกว่าร้อยละ 70
  ของยอดขายเครื่องบันทึกเวลา

ภาวการณ์แข่งขันและการตลาด

  ในปี 2552 บริษัทฯ ได้ปรับปรุงระบบควบคุมที่จอดรถเพื่อตอบสนองความต้องการของลูกค้า
  และใช้ร่วมกับเทคโนโลยีที่มีความหลากหลายได้
  โดยฐานลูกค้าหลักคือกลุ่มผู้พัฒนาอสังหาริมทรัพย์ประเภท
  ที่อยู่อาศัย

การจัดหาผลิตภัณฑ์

  บริษัทฯ จำหน่ายอุปกรณ์ควบคุมที่จอดรถ ภายใต้ผลิตภัณฑ์ของ AMANO ที่นำเข้าจากประเทศญี่ปุ่น
  และระบบจัดเก็บรายได้ค่าบริการที่จอดรถ ซึ่งพัฒนาโดยทีมผู้เชี่ยวชาญของบริษัทฯ
  สามารถรองรับบัตร
  จอดรถได้หลายรูปแบบ เช่น Barcode, Proximity, Smart Card
  และรองรับการประทับตราส่วนลดร้านค้า

ผลกระทบต่อสิ่งแวดล้อม

  เนื่องจากสินค้าส่วนใหญ่ของบริษัทฯ
  เป็นการนำเข้าสินค้าสำเร็จรูปที่ผลิตภายใต้มาตรฐานการควบคุมผลกระทบต่อสิ่งแวดล้อมของประเทศผู้ผลิต
  เช่น ญี่ปุ่น สหรัฐอเมริกา อิตาลี และกว่าร้อยละ 70 ของชิ้นส่วนที่ประกอบในตัวสินค้า
  สามารถนำกลับไปผลิตใช้ใหม่ได้